  Виталий Пронин Семинаре лыктэмъёслы визь-кенешен юрттозы филология наукаосъя доктор Ирина Ворожцова, нылпи психолог Ольга Смирнова, логопед Татьяна Кудрявцева.11-тӥ апреле Ижысь К. Герд нимо гимназие люкаськозы 2 кылын вераськись нылпиосын ужась специалистъёс. Соос понна радъямын луоз нимысьтыз семинар. Сое ортчытыны курыса, вазиськизы ёросъёсысь но городъёсысь дышетӥсьёс. Нылпи садъёсысь ужасьёс, покчи классъёсты дышетӥсьёс, логопедъёс, нылпи психологъёс тодматскозы 2 кылын вераськись нылпиосын ужан амалъёсын. Соос тодозы, кызьы кылъёсты дышетыны луоз крезьгур, киуж, калык эктон, театр но мукет урокъёс пыр. Озьы ик семинаре лыктэмъёслы визь-кенешен юрттозы филология наукаосъя доктор Ирина Ворожцова, нылпи психолог Ольга Смирнова, логопед Татьяна Кудрявцева. - Сӥзьыл эшшо 2 семинар ортчоз на, отчы ӧтемын луозы нырысетӥ пумиськонэ ветлэмъёс. 3-яз ик семинаре пыриськемъёслы нимысьтыз сертификат сётӥськоз, - пусйиз проектлэн кивалтӥсез Татьяна Волкова. Ужрад сярысь пыр-почгес юалляськыны луоз: udmbilingva@yandex.ru. Семинарез радъя «Билингва» центр «Удмурт Кенеш» огазеяськонлэн юрттэмезъя. Семинар кутскоз 10 часын 11-тӥ апреле. «Билингва» центр  